165 



meget skævvinklet. Forøvrigt maa man erindre, at 350 m ikke 

 betyder saa meget her, hvor alle Dimensioner er saa store, og 

 hvor Isens Hastighed er saa stor; blot der løsner sig et Par 

 større Isbjerge er tilstrækkeligt til, at Gletscherranden paa det 

 nærmeste kommer til at ligge, hvor den laa det foregaaende 

 Aar. Randpartiet af Gletscheren havde nedenfor Teltpladsknuden 

 løsnet sig; 1902 havde den her dannet ligesom en Bræmme. 

 Dette kan sikkert tydes som en Tilbagegang af Gletscheren, 

 idet vi nemlig maa erindre , at Randpartierne af Gletscheren 

 bevæge sig paa selve Bunden af Fjorden og saaledes ikke er 

 underkastet de samme Svinger som Midterpartierne af Gletscheren, 

 der flyder paa Vandet. 



For at faa en nøjagtigere Bestemmelse af Beliggenheden 

 af Gletscherenden forsøgte jeg at komme over til Nunataken. 

 Den Elv, der løber mellem de to Søer var stærkt opsvulmet, 

 saaledes at det var umuligt at vade over. Af det Ler og Slam, 

 som var afsat paa Stenene, kunde man se, at den for nylig 

 havde staaet endnu højere; i Løbet af en fjorten Dages Tid vilde 

 den være sunket saa meget, at man kunde komme over. Selve 

 Søerne var endnu delvis islagte, men Isen var fuldstændig mør. 



Da jeg altsaa alligevel ikke kunde naa over til Nunataken, 

 vendte jeg tilbage til Teltpladsen, Kekertar ssungui t-Tupe r- 

 sua. Herfra sejlede jeg med Konebaaden til A lang or die k- 

 Gletscher, for nærmere at undersøge om denne Gletscher 

 muligen ogsaa trak sig tilbage og for muligen at blive klar 

 over dens Maade at kalve paa. 



Nogen Forandring i Beliggenheden af Gletscherens Ende 

 kunde jeg ganske vist ikke paapege. Men at Gletscheren er 

 enten stationær eller snarere i Tilbagegang, synes mig at fremgaa 

 deraf, at der langs Gletscheren findes en frisk, aldeles ube- 

 vokset Morænevold, en Endemoræne. Højden af Gletscherenden 

 over Havet overstiger næppe noget Sted 25 m. Hastigheden er 

 ringe , da der næsten ingen Kalvis dannes. Overalt luder 

 Gletscherenden frem over. Nogen Kalvnine: fandt ikke Sted: 



